**Ministru kabineta rīkojuma projekta** "**Par atļauju Finanšu ministrijai (Valsts ieņēmumu dienestam) uzņemties valsts budžeta ilgtermiņa saistības un īstenot projektus un pasākumus Eiropas Komisijas tieši administrētajās programmās**" **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Izstrādātā rīkojuma projekta mērķis ir Finanšu ministrijai (Valsts ieņēmumu dienestam) saņemt valsts budžeta līdzfinansējumu, lai īstenotu Eiropas Komisijas (turpmāk – EK) Eiropas Biroja krāpšanas apkarošanai (*OLAF*) programmas "Hercule III" ietvaros divus projektus:* Transporta līdzekļu un konteineru automātiskās identificēšanas sistēmas (TLKAIS) modernizācijas 2.posma īstenošana [ANPRS];
* Uzlabotās analīzes izmantošana efektīvai krāpšanas atklāšanai tirdzniecībā [AAUEFDS].

Ministru kabineta rīkojuma projekts stājas spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma "Par budžetu un finanšu vadību" 24. panta trešajā daļā noteiktais, ka budžeta iestādes var uzņemties papildu valsts budžeta ilgtermiņa saistības vienīgi Eiropas Savienības politikas instrumentu un pārējās ārvalstu finanšu palīdzības līdzfinansētos projektos un pasākumos, ja pieņemts attiecīgs Ministru kabineta lēmums.Ministru kabineta 2012. gada 31. jūlija noteikumu Nr. 523 "Noteikumi par budžeta pieprasījumu izstrādāšanas un iesniegšanas pamatprincipiem" 34.5. apakšpunktā noteiktais, ka Eiropas Savienības politiku instrumentu un pārējās ārvalstu finanšu palīdzības līdzfinansētiem un finansētiem projektiem un pasākumiem, kuriem maksājumu veikšana ir paredzēta, tikai sākot ar n+1 gadu un turpmākajos gados, nepieciešams Ministru kabineta lēmums par tiesībām uzņemties jaunas valsts budžeta ilgtermiņa saistības, izņemot gadījumus, ja šādas tiesības paredzētas normatīvajā aktā vai tiesību aktā par attiecīgā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts ieņēmumu dienests (turpmāk – VID) atbilstoši tā pamatfunkcijām iesniedza projektu pieteikumus EK tieši administrētajā programmā – Eiropas Biroja krāpšanas apkarošanai (*OLAF*) programma "Hercule III".EK *OLAF* programma "Hercule III" ir paredzēta cīņai pret krāpšanu, korupciju un citām nelikumīgām darbībām, kas kaitē Eiropas Savienības (turpmāk – ES) finansiālajām interesēm. Tā īpaši ir vērsta uz EK, ES dalībvalstu kompetento iestāžu un citu Eiropas iestāžu un struktūru sadarbības veicināšanu. "Hercule III" programmā paredzētie pasākumi ietver tehniskā un darbības atbalsta nodrošināšanu dalībvalstu tiesībaizsardzības iestādēm cīņā pret robežu nelegālu šķērsošanu un profesionālās apmācības pasākumus."Hercule III" programmā VID piedalās atbilstoši Eiropas Parlamenta un Padomes 2014. gada 26. februāra Regulai (ES) Nr. 250/2014, ar ko izveido programmu darbību veicināšanai Eiropas Savienības finanšu interešu aizsardzības jomā (programma "Hercule III") un atceļ Lēmumu 804/2004/EK."Hercule III" programmā dalībvalstis var pieteikties uz finansējumu no 80 % līdz pat 90 % apmērā no projekta kopējām izmaksām, ja projekts ir saistīts ar muitas un tiesībaizsardzības iestāžu tehnisko un operatīvo spēju paplašināšanu.Pašreizējā periodā *OLAF* programmas "Hercule III" ietvaros ir atbalstīti divi VID pieteiktie projekti “Transporta līdzekļu un konteineru automātiskās identificēšanas sistēmas (TLKAIS) modernizācijas 2.posma īstenošana” un “Uzlabotās analīzes izmantošana efektīvai krāpšanas atklāšanai tirdzniecībā”.1. Lai modernizētu Transporta līdzekļu un konteineru automātiskās identificēšanas sistēmu (TLKAIS), VID piesaista vairākus ārvalstu finanšu palīdzības projektu līdzekļus. TLKAIS sistēmas modernizēšanai (1. un 2.kārtai) ir nepieciešams finansējums 3 925 237,32 euro apmērā, no tā valsts budžeta līdzfinansējums 918 932,77 euro apmērā, kas veido 23,4% no TLKAIS sistēmas modernizēšanai kopumā nepieciešamā finansējuma apjoma.

Projekts “Transporta līdzekļu un konteineru automātiskās identificēšanas sistēmas (TLKAIS) modernizācijas 1.posma īstenošana” tiek īstenots izmatojot Eiropas Komisijas (kopā ar iesaistītajām dalībvalstīm) un tabakas ražotāju nolīgumu ietvaros piešķirtos finanšu līdzekļus 1 213 265 euro apmērā (100% ārvalstu finanšu palīdzības līdzekļi).TLKAIS modernizācijas (1.posms) rezultātā tiks stiprināta muitas kontroles veiktspēja un panākta efektīvāka darbības rezultātu sasniegšana, nodrošināta nepieciešamā attēlu tveršanas kvalitāte un paaugstināta transportlīdzekļu reģistrācijas numurzīmju un kravas konteineru kodu atpazīšanas precizitāte. TLKAIS modernizācijas rezultātā paaugstināsies muitas fizisko kontroļu rezultativitāte, atklājot un novēršot nelikumīgu preču pārvietošanu (t.sk. cigarešu) pāri Latvijas valsts robežai un aizliegtu preču ievešanu valstī.Projekts “Transporta līdzekļu un konteineru automātiskās identificēšanas sistēmas (TLKAIS) modernizācijas 2.posma īstenošana”, tiek īstenots piesaistot OLAF programmas "Hercule III" līdzekļus, kura 80% ir ārvalstu finanšu palīdzības līdzekļi un 20% valsts budžeta līdzfinansējums. Granta līgumu Nr. 878574-ANPRIS EK parakstīja 2019. gada 29. novembrī. Sākotnēji plānotais projekta beigu termiņš ir 01.06.2021.2020.gada 23.novembrī VID vērsās EK ar lūgumu pagarināt projekta īstenošanas termiņu par 9 mēnešiem informējot, ka TLKAIS attīstības un modernizācijas gaitā VID ir saskaries ar administratīviem un tehniskiem šķēršļiem, t.sk. iepirkuma procedūras rezultātu vairākkārtēju apstrīdēšanu un COVID-19 vīrusa ietekmi uz valsts iestāžu un institūciju darbību. Š.g. 1.februārī apstiprināts projekta termiņa pagarinājums par 9 mēnešiem, t.i., projekta ieviešanas beigu datums ir 28.02.2022.Projektā paredzēta TLKAIS modernizēšanas 2.kārta, kas ietver TLKAIS lokālo risinājumu izstrādi, piegādi un uzstādīšanu, Grebņevas, Pāternieku, Silenes, Vientuļu, Ventspils un Liepājas ostu, Rīgas brīvostas muitas kontroles punktos un Kaplavas, Meikšānu un Pededzes robežšķērsošanas vietās. Pašlaik TLKAIS darbojas sešos muitas kontroles punktos. Nomainot nolietotās un tehniski novecojušās TLKAIS iekārtas ar iekārtām, kurām ir atbilstoša funkcionalitāte un attēla tveršanas kvalitāte, kā arī uzstādot sistēmu tajos muitas kontroles punktos, kuros to šobrīd nav, būs iespējams atjaunot TLKAIS iegūto datu kvalitāti un ticamību, kas ir efektīvs instruments ēnu ekonomikas apkarošanai. Īstenojot projektu tiks nodrošināta sabiedrības aizsardzība, godīgas konkurences veicināšana, līdzsvarotas un konkurētspējīgas uzņēmējdarbības vides attīstība un likumīgās tirdzniecības vienkāršošana, veicot mērķtiecīgus muitas kontroles pasākumus, lai samazinātu sabiedrībai un videi kaitīgu un viltotu preču nonākšanu apritē, kā arī nodrošināta efektīvāka preču kontrabandas apkarošana.Īstenojot minēto projektu, plānots sasniegt šādus mērķus:* stiprināt muitas kontroles veiktspēju, lai panāktu efektīvāku darbības rezultātu sasniegšanu, nodrošināt nepieciešamo attēla tveršanas kvalitāti un paaugstināt transportlīdzekļu reģistrācijas numurzīmju un kravas konteineru kodu atpazīšanas precizitāti;
* uzlabot TLKAIS datu kvalitāti, kas ļaus sasniegt ne tikai fiskālos mērķus, bet arī, izmantojot TLKAIS citām tiesībaizsardzības iestādēm, sekmēt valsts drošību un drošumu;
* samazināt kontrabandas preču ievešanas riskus, īpaši akcīzes preču kontrabandas jomā;
* paaugstināt muitas amatpersonu kvalifikāciju efektīvai TLKAIS datu izmantošanai.

2) Projekts "Uzlabotās analīzes izmantošana efektīvai krāpšanas atklāšanai tirdzniecībā", kura granta līgumu Nr. 101015440-AAUEFDS EK parakstīja 2020. gada 8. decembrī. Projekta ietvaros paredzēts iegādāties aprīkojumu un programmatūru (t.sk. mobilo ierīču datu izgūšanas un analīzes risinājumu Universal Forensic Extraction Device, iekārtu pārvaldības moduli un datu analīzes rīku), kas palīdzēs nodokļu kontroles pasākumu veikšanas laikā nodrošināt informāciju izgūšanu (arī vēsturisko) no dažāda veida datu nesējiem, programmatūrām un mākoņglabātuvēm tādā veidā, lai būtu iespējams iegūt nemainītā veidā saglabāto informāciju par visām veiktajām darbībām. Projekta īstenošanas rezultātā uzlabosies viedā uzraudzība godīgas uzņēmējdarbības vides un labklājības veicināšanai, izmantojot analītiskās zināšanas un pieejamos materiāli tehniskos resursus. * Tiks sagatavoti un apmācīti darbinieki darbam ar specializētajiem datu izgūšanas komplektiem un programmnodrošinājumu, kas veicinās un paaugstinās VID spēju iegūt un apstrādāt informāciju, kas saistīta ar uzņēmuma saimniecisko darbību;
* Tiks iegūta nodokļu administrēšanas vajadzībām nepieciešama informācija pilnā apjomā elektroniskā formātā no orģinālajām iekārtām un būs iespējams ātri reaģēt uz izmaiņām par veiktiem darījumiem, kas veikti dažāda veida iekārtās;
* Palielināsies gadījumu daudzums, kad pēc tehniskajām pārbaudēm iegūtā informācijas ir pietiekama, lai turpinātu kontroles pasākumus (auditus, krimināllietas uzsākšanu).

 Vēl viena būtiska VID funkcija ir Nodokļu un muitas policijas pārvaldes (NMPP) veiktā operatīvā darbība, kuras ietvaros ir nepieciešams veikt operatīvo iekļūšanu transportlīdzekļos un izņemtās datortehnikas un mobilo sakaru līdzekļu apskati. Bieži vien kriminālprocesa ietvaros jāiegūst svarīgi dati no mobilajiem tālruņiem un planšetdatoriem. Gandrīz visiem procesuālo darbību rezultātā izņemtajiem mobilajiem tālruņiem un datortehnikai ir uzstādīti piekļuves aizsardzības mehānismi, kas novērš iespēju piekļūt minētajās iekārtās esošajai informācijai bez autorizācijas. Lai veicinātu NMPP operatīvās darbības veikšanu un nodrošinātu operatīvo iekļūšanu transportlīdzekļos un izņemtās datortehnikas un mobilo sakaru līdzekļu apskati, projekta ietvaros paredzēts iegādāties specializētās iekārtas un programmatūru. Tā rezultātā tiks:* uzlabota organizētās noziedzības grupējumu darbības pārtraukšanas efektivitāte;
* uzlabota īpaši sarežģītu specializēto operatīvo uzdevumu izpilde;
* iegūti kriminālprocesu izmeklēšanai nepieciešamie dati, kas būtiski samazina uzdevumu izpildes laiku.

Lai nodrošinātu projekta “Transporta līdzekļu un konteineru automātiskās identificēšanas sistēmas (TLKAIS) modernizācijas 2.posma īstenošana” un “Uzlabotās analīzes izmantošana efektīvai krāpšanas atklāšanai tirdzniecībā” ilgtspēju, pēc projektu īstenošanas pabeigšanas finansējumu uzturēšanas izdevumu segšanai VID pieprasīs, ievērojot Likumā par budžetu un finanšu vadību 9.1panta un Ministru kabineta 2012.gada 11.decembra noteikumu Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” 10.4.apakšpunkta nosacījumus.Rīkojuma projekts paredz VID 2021.−2022. gadā īstenot EK *OLAF* programmas "Hercule III" ietvaros divus projektus Transporta līdzekļu un konteineru automātiskās identificēšanas sistēmas (TLKAIS) modernizācijas 2.posma īstenošana [ANPRS] un Uzlabotās analīzes izmantošana efektīvai krāpšanas atklāšanai tirdzniecībā [AAUEFDS]. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (Valsts ieņēmumu dienests) |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts ieņēmumu dienestsVisa sabiedrība |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nemaina administratīvo slogu.Projektu īstenošana nodrošinās sabiedrības aizsardzību, drošību un drošumu, kā arī veicinās efektīvus muitas iestāžu kontroles pasākumus godīgas konkurences nodrošināšanai uzņēmējdarbībā un sabiedrības aizsardzībai.Ņemot vērā, ka projekti ir nozīmīgi ES finansiālo interešu un valsts budžeta ieņēmumu aizsardzībai, to īstenošana nodrošinās noziedzīgu nodarījumu apkarošanu, izvairīšanos no nodokļu nomaksas, samazinot nodokļu krāpšanu, kā arī pozitīvi ietekmēs iedzīvotāju paļāvību uz nodokļu sistēmas taisnīgumu un efektivitāti. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 1 944 432 | 0 | 358 608 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 1 944 432 | 0 | 358 608 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 2 940 954  | 0 | 542 395  | 0 | 0 | 0 |
| 2.1. valsts pamatbudžets | 0 | 2 940 954 | 0 | 542 395 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -996 522 | 0 | -183 787 | 0 | 0 | 0 |
| 3.1. valsts pamatbudžets | 0 | -996 522 | 0 | -183 787 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | -996 522 | X | -183 787 | X | 0 | 0 |
| 5.1. valsts pamatbudžets | -996 522 | -183 787 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar noslēgtajiem granta līgumiem par projektu īstenošanu EK sedz 80 % no attiecīgo pasākumu attiecināmajām izmaksām, tādējādi Latvijai ir jānodrošina finansējums 20 % apmērā, kā arī pasākuma pievienotās vērtības nodokļa (turpmāk – PVN) izdevumi. Provizorisks nepieciešamā finansējuma sadalījums pa gadiem ir sniegts tabulā.

|  |  |  |  |
| --- | --- | --- | --- |
| Finansējuma avots | Kopā | 2021. gadā | 2022. gadā |
| Kopā: | **3 483 349** | **2 940 954** | **542 395** |
| *EK līdzfinansējums*  | 2 303 040 | 1 944 432 | 358 608 |
| *Latvijas finansējums*  | 1 180 309 | 996 522 | 183 787 |

1) "Transporta līdzekļu un konteineru automātiskās identificēšanas sistēmas (TLKAIS) modernizācijas 2.posma īstenošana". Saskaņā grozījumiem ar granta līgumā, projekta īstenošanas termiņš tika pagarināts līdz 2022. gada 28.februārim. Kopējais plānotais projekta budžets ir 2 241 299,44 *euro* (bez PVN), no kura EK finansējums ir 80 % jeb 1 793 039,55 *euro* un 20 % jeb 448 259,89 *euro* valsts līdzfinansējums. Atbilstoši projekta nosacījumiem projekta PVN izdevumi ir jāsedz projekta īstenotājam, t. i., Latvijai, 470 672,88 *euro* apmērā*,* tādējādinepieciešamaisLatvijas valsts budžeta finansējums projektam kopā ir 918 932,77 *euro*. Projekta īstenošanai no EK 2019. gada 4. decembrī saņemts avansa maksājums 896 519,78 *euro* apmērā, atlikušais maksājums 896 519,78 *euro* apmērā tiks saņemts 2022. gadā pēc projekta noslēguma un EK apstiprinājuma saņemšanas iesniegtajai finanšu un tehniskajai atskaitei.Papildus 2021. gadā nepieciešams finansējums no valsts budžeta priekšfinansējuma nodrošināšanai (nesaņemtie 50 % no EK granta) 537 911,78 *euro* apmērā, 2022.gadā – 358 608 euro apmērā.Projekta īstenošanai nepieciešamā finansējuma sadalījums pa gadiem (*euro*):

|  |  |  |  |
| --- | --- | --- | --- |
|  | **2021. gadā** | **2022. gadā** | **Kopā** |
| **Projekta kopējās izmaksas (bez PVN)** | 1 793 040 | 448 260 | 2 241 300 |
| *EK avansa maksājums (50 % no EK finansējuma)* | 896 520 | 0 | 896 520 |
| *Valsts budžeta līdzfinansējums 20 %*  | 358 608 | 89 652 | 448 260 |
| *Valsts budžeta priekšfinansējums (50 % no EK finansējuma)* | 537 912 | 358 608 | 896 520 |
| PVN | 376 539 | 94 135 | 470 674 |
| **Projekta izdevumi kopā** | 2 169 579 | 542 394 | 2 711 973 |
| Atmaksa valsts pamatbudžetam |  | 896 520 | 896 520 |

2) "Uzlabotās analīzes izmantošana efektīvai krāpšanas atklāšanai tirdzniecībā".Projekta ieviešanas laiks saskaņā ar granta līgumu ir 2021. gada 1.janvāris–2022. gada 30.jūnijs.Kopējais plānotais projekta budžets ir 637 500 *euro* (bez PVN), no kura EK finansējums ir 80 % jeb 510 000 *euro* un 20 % jeb 127 500 *euro* ir valsts līdzfinansējums. Atbilstoši projekta nosacījumiem projekta PVN izdevumi ir jāsedz projekta īstenotājam, t. i., Latvijai, 133 875 *euro* apmērā, tādējādi nepieciešamais Latvijas valsts budžeta finansējums projektam kopā ir 261 375 *euro*. Projekta īstenošanai no EK 2020. gada 14. decembrī saņemts avansa maksājums 255 000 *euro* apmērā, atlikušais maksājums 255 000 *euro* apmērā tiks saņemts 2022. gadā pēc projekta noslēguma.Papildus 2021. gadā nepieciešams finansējums no valsts budžeta priekšfinansējuma nodrošināšanai (nesaņemtie 50 % no EK granta) 255 000 *euro* apmērā. Projekta īstenošanai nepieciešamā finansējuma sadalījums pa gadiem (*euro*):

|  |  |  |  |
| --- | --- | --- | --- |
|  | **2021. gadā** | **2022. gadā** | **Kopā** |
| **Projekta kopējās izmaksas (bez PVN)** | **637 500** | **0** | **637 500** |
| *EK avansa maksājums (50 % no EK finansējuma)* | *255 000* | *0* | 255 000 |
| *Valsts budžeta līdzfinansējums 20 %*  | *127 500* | *0* | 127 500 |
| *Valsts budžeta priekšfinansējums (50 % no EK finansējuma)* | 255 000 | 0 | 255 000 |
| PVN | 133 875 | 0 | 133 875 |
| **Projekta izdevumi kopā** | **771 375** | **0** | **771 375** |
| Atmaksa valsts pamatbudžetam |  | 255 000 | 255 000 |

Informācija par plānoto naudas plūsmu:**2021. gads:****-** kopējie ieņēmumi projektu īstenošanai plānoti 1 151 519,78 *euro*, kas veidojas no EK avansa maksājuma 50 % apmērā projektam "Uzlabotās analīzes izmantošana efektīvai krāpšanas atklāšanai tirdzniecībā" – 255 000 *euro* un projektam "Transporta līdzekļu un konteineru automātiskās identificēšanas sistēmas (TLKAIS) modernizācijas 2.posma īstenošana" – 896 519,78 *euro*;- kopējais no valsts budžeta nepieciešamais finansējums plānots 1 789 433,78  *euro*, t. sk. valsts budžeta līdzfinansējums – 486 108 *euro* un PVN – 510 414 *euro*, kā arī 792 911,78 *euro* valsts budžeta priekšfinansējums. **2022. gads:****-** pēc projektu noslēgšanas plānoti kopējie ieņēmumi EK gala maksājumu veidā (t. i., 50 % no EK granta), kas tiks atmaksāti valsts budžetā par projekta īstenošanai izmantoto priekšfinansējumu 1 151 519,78 euro apmērā, t.sk.:* projekta “Transporta līdzekļu un konteineru automātiskās identificēšanas sistēmas (TLKAIS) modernizācijas 2.posma īstenošana” ieņēmumi 896 519,78 euro apmērā;
* projekta “Uzlabotās analīzes izmantošana efektīvai krāpšanas atklāšanai tirdzniecībā” ieņēmumi 255 000 euro apmērā.

- kopējais no valsts budžeta nepieciešamais finansējums plānots 542 395  euro, t. sk. valsts budžeta līdzfinansējums – 89 652 euro un PVN – 94 135 euro, kā arī 358 608 *euro* valsts budžeta priekšfinansējums.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nepieciešamais nacionālais līdzfinansējums un priekšfinansējums un finansējums neattiecināmo izdevumu (pievienotās vērtības nodokļa) segšanai normatīvajos aktos noteiktā kārtībā tiks pieprasīts no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrument un pārējās ārvalstu finanšu palīdzības līdzfinansēto projektu un pasākumu īstenošanai".Lai valsts budžetā atmaksātu saņemto priekšfinansējumu, 2022. gada budžetā tiks ieplānoti ieņēmumi no ārvalstu finanšu palīdzības atmaksām valsts pamatbudžetam (t. i., 50 % no EK grantiem) un atbilstoši izdevumi atmaksas veikšanai valsts budžetā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka projekti paredz Valsts ieņēmumu dienesta darbinieku apmācību, programmatūras un specifiskā aprīkojuma iegādi EK (*OLAF*) finansētā projekta ietvaros, sabiedrība tiek informēta Valsts ieņēmumu dienesta tīmekļa vietnē www.vid.gov.lv par projekta apstiprināšanu, mērķiem, īstenošanu, rezultātiem un ieguvumiem, rīkojuma projekts tiks ievietots Finanšu ministrijas tīmekļa vietnē http://www.fm.gov.lv sadaļā “Sabiedrības līdzdalība” <http://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika#project533> |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties rīkojuma projekta izstrādē un viedokli par rīkojuma projektu var izteikt līdz 2021. gada 4.martam. |
| 3. | Sabiedrības līdzdalības rezultāti | Priekšlikumi un ierosinājumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts ieņēmumu dienests  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde nemainīs Valsts ieņēmumu dienesta funkcijas un institucionālo struktūru.Netiks veidotas jaunas institūcijas, kā arī esošās institūcijas netiks reorganizētas vai likvidētas.Rīkojuma projekta izpilde notiks esošo Valsts ieņēmumu dienesta cilvēkresursu ietvaros. |
| 3. | Cita informācija | Nav |

Finanšu ministra p.i.

Ārlietu ministrs E.Rinkevičs

Ņetjosins 67120246

aleksejs.netjosins@vid.gov.lv